ရှောင်ကွန်နရီ

ဆာ တောမတ်စ် ရှောင်ကွန်နရီ (; ၂၅ ဩဂုတ် ၁၉၃၀ –၃၁ အောက်တိုဘာ ၂၀၂၀) သည် စကော့လူမျိုး ရုပ်ရှင်သရုပ်ဆောင်နှင့် ရုပ်ရှင်ထုတ်လုပ်သူ တစ်ဦးဖြစ်ပြီး အကယ်ဒမီဆု တစ်ခု၊  ဘက်ဖ်တာဆု နှစ်ခု နှင့် ရွှေကမ္ဘာလုံးဆု ၃ ခု ကို ရရှိခဲ့ဖူးသူ ဖြစ်သည်။

ငယ်ဘဝ
ရှောင်ကွန်နရီသည် စကော့တလန်နိုင်ငံ၊ အီဒင်ဘာယာမြို့တွင် မွေးဖွားခဲ့သူဖြစ်ပြီး ဖခင်သည် ကုန်တင်ထရပ်ကားမောင်းသူ ဖြစ်သည်။ ရှောင်သည် ငယ်စဉ်ကပင် အလွန်ဆင်းရဲစွာ နေထိုင်ခဲ့ရသူဖြစ်သည်။ ငယ်စဉ်ဘဝ၌ပင် အလုပ်မျိုးစုံ လုပ်ကိုင်ဘူးသည်။ ပန်းရံတပည့် အဖြစ် အုတ်ခဲခွဲခြင်း၊ အင်္ဂတေ လောင်းခြင်းအလုပ်များကို၎င်း၊ အသုဘခေါင်းများ ဆေးသုတ်သည့် အလုပ်ကို၎င်း လုပ်ကိုင်ခဲ့ဘူးသည်။ အသက် (၁၅)နှစ်အရွယ်တွင် ဖခင်နှင့်အတူ ကုန်တင်ကား စတင်မောင်းနှင်ခဲ့ရသည်။

ရုပ်ရှင်သရုပ်ဆောင်
ရှောင်ကွန်နရီသည် ၁၉၆၂ ခုနှစ်မှ ၁၉၈၃ ခုနှစ် အတွင်း ဂျိမ်းစ်ဘွန်း ရုပ်ရှင် ၇ ကားတွင် ပါဝင်သရုပ်ဆောင်ခဲ့သဖြင့် ဂျိမ်းစ်ဘွန်းမင်းသား အဖြစ် လူသိများသည်။ ၁၉၈၈ ခုနှစ်တွင် ရှောင်ကွန်နရီသည် အန်တပ်ရှေဘယ် (The Untouchables) ရုပ်ရှင်ကားဖြင့် အကောင်းဆုံး ဇာတ်ပို့ အကယ်ဒမီဆုကို ရရှိခဲ့သည်။ ဂျိမ်းစ်ဘွန်းကားများတွင် သာမကဘဲ အခြားနာမည်ကျော် ရုပ်ရှင်ကားများ ဖြစ်သော ရက်ဒ်အောက်တိုဘာ သင်္ဘော အား ရှာဖွေခြင်း (The Hunt for Red October)၊ ကုန်းမြင့်သား (Highlander)၊ အင်ဒီယာနာဂျုန်းနှင့် နောက်ဆုံး ခရူးဆိတ် အစရှိသော ရုပ်ရှင်ကားများတွင်လည်း ပါဝင်သရုပ်ဆောင်ခဲ့သည်။ ၂၀၀၀ ခုနှစ် ဇူလိုင်လတွင် နိုက်အဖြစ် သူကောင်းပြုခံခဲ့ရသည်။ ရှောင်ကွန်နရီသည် ၁၉၉၉ ခုနှစ်တွင် အသက်ရှင်နေသူများထဲမှ လိင်ပိုင်းဆိုင်ရာ ဆွဲဆောင်မှု အရှိဆုံးသူ အဖြစ် ပီးပဲလ်မဂ္ဂဇင်းမှ ရွေးချယ်ခဲ့သည့် အပြင် ၁၉၉၉ ခု အသက် ၆၉ ခုနှစ်တွင် ရာစုနှစ်အတွင်း လိင်ပိုင်းဆိုင်ရာ ဆွဲဆောင်မှု အရှိဆုံးသူ အဖြစ် ပရိသတ်မှ မဲပေးရွေးချယ်ခဲ့သည်။

ကိုးကား

၁၉၃၀ မွေးဖွားသူများ
၂၀ ရာစု စကော့တလန် အမျိုးသား သရုပ်ဆောင်များ
၂၁ ရာစု စကော့တလန် အမျိုးသား သရုပ်ဆောင်များ
ဂျိမ်းစ်ဘွန်း
စကော့တလန် ရုပ်ရှင်ထုတ်လုပ်သူများ
စကော့တလန် အမျိုးသား ရုပ်ရှင်သရုပ်ဆောင်များ
၂၀၂၀ ကွယ်လွန်သူများ